Jørgen Randrups kiste ankom til flyvestationen med et af flyvevåbenets Hercules fly klokken 11.00 fredag formiddags til en mindehøjtidelighed for pårørende og forsvarets chefer. Den 27-årige soldat blev dræbt af en vejsidebombe i Gereshk Dalen i Afghanistan i søndags. Det var anden gang han var udsendt til Afghanistan. - Det er selvfølgelig utrolig hårdt, og det er jo først og fremmest hårdt for de pårørende. Vi forsøger med ceremonien at lave en smuk modtagelse, som et værdigt minde over den soldat vi har fået hjem, siger oberst Lasse Harkjær, Chef for Den Kongelige Livgarde , til TV2/Nord.

Opsummering:
Overkonstabel Jørgen Randrup fra Frederikshavn, der blev dræbt i Afghanistan den 14. november ankom til flyvestation Aalborg i dag.